
REPUBLIKA HRVATSKA
TRGOVAČKI SUD U ZADRU
Dr. Franje Tuđmana 35 					

U I M E R E P U B L I K E  H R V A T S K E 

R J E Š E N J E

Trgovački sud u Zadru, OIB:3967046465, po sutkinji Ani Markač, postupajući po prijedlogu za otvaranje stečajnog postupka nad dužnikom ARANEA d.o.o., Silba, Silba 307, OIB:48167019004, dana 2. ožujka 2017.,

r i j e š i o    j e

	Odbacuje se prijedlog Financijske agencije, RC Split, Podružnice Zadar, za otvaranje stečajnog postupka nad dužnikom ARANEA d.o.o., Silba, Silba 307, OIB:48167019004 od 13. siječnja 2017. kao nedopušten. 

Obrazloženje

	Dana 13. siječnja 2017. Financijska agencija, RC Split, Podružnica Zadar, ovom sudu podnijela je prijedlog za otvaranje stečajnog postupka nad dužnikom ARANEA d.o.o., Silba, Silba 307, OIB:48167019004.
Odredbom čl. 15. st. 2. Stečajnog zakona (Narodne novine broj 71/15) propisano je da ako je pokrenut predstečajni postupak do njegova završetka nije dopušteno pokretanje stečajnog postupka. 
Sud je po službenoj dužnosti pribavio spis ovog Suda posl. br. St-1124/16 te utvrdio da je dužnik dana 14. studenog 2016 podnio prijedlog za otvaranje predstečajnog postupka, te da je rješenjem ovog Suda posl. br. St-1124/16-11 od 6. veljače 2017. otvoren predstečajni postupak nad uvodno označenim dužnikom. 
Slijedom navedenog, a temeljem ranije citirane odredbe čl. 15. st. 2. Stečajnog zakona riješeno je kao u izreci.
U Zadru 2. ožujka 2017.
             
Za točnost otpravka- ovlaštena službenica 				                              Sutkinja
Marijana Žuža                                                                                                    Ana Markač, v.r.


POUKA O PRAVNOM LIJEKU: 
Protiv ovog rješenja može se izjaviti žalba u roku od 8 (osam) dana od dostave rješenja, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a). Žalba se podnosi ovom sudu u 2 (dva) istovjetna primjerka, a o žalbi odlučuje Visoki trgovački sud Republike Hrvatske.

Dostaviti: 
1. FINA
1. e-oglasna ploča
1. u spis.

